Philippos II van Makedonië - Wikipedia
(Aangestuur vanaf Philippus II van Masedonië)
Kopbeeld van Philippos II
359 v.C. – 336 v.C.
382 v.C.; Makedonië
Oktober 336 v.C.; Makedonië
Audata, Phila, Nicesipolis, Philinna, Olympias, Meda, Cleopatra Eurydice
Kinane, Philippos III, Alexander die Grote, Cleopatra, Thessalonika, Ptolemaios I Soter
Philippos II (Grieks: Φίλιππος Β; 382–336 v.C.) was van 359 v.C. tot met sy moord in 336 v.C. koning van Makedonië. Hy was die pa van Alexander die Grote en Philippos III.
Philippos is in Pella, Makedonië, gebore as die jongste seun van koning Amintas III en Euridike II. In sy jeug (omstreeks 368–365 v.C.) is hy gevange gehou in Thebe, Griekeland, wat toe die belangrikste Griekse stad was. In dié tyd het hy ’n militére en diplomatieke opvoeding ontvang en ’n leerling-minnaar van Pelopidas geword.
In 364 v.C. het Philippos na Makedonië teruggekeer. Ná die dood van sy ouer broers, Alexander II en Perdikkas III, het hy in 359 v.C. koning geword. Hy was aanvanklik die regent van Amintas IV, die seun van Perdikkas III, maar hy het die troon in dieselfde jaar vir homself toegeëien.
Daarna het hy al die aanspraakmakers op die troon uitgeskakel, weer ’n sterk sentrale bestuur daargestel en ’n einde aan die ekonomiese agteruitgang gemaak.
Nadat hy van die bedreiging van Paionië en Thrakië ontslae geraak het deur aan hulle heffings te betaal, het hy daarop gekonsentreer om sy binnelandse posisie en sy weermag te versterk. Hy het die Illiriëes verslaan en sy mag na die binneland uitgebrei tot so ver as die Ohrid-meer.
Nadat hy ’n Griekse geallieerde mag verslaan het, het Philippos die Griekse stede ingeneem en sy mag verder versterk. Makedonië het suksesvoller en magtiger geword as ooit tevore. Philippos het paaie laat bou, die handel bevorder en ’n klomp myne ontdek. So kon hy meer munte laat slaan en sy rykdom vergroot. Hy het ook misdaad bekamp en ’n goeie regstelsel ingestel.
In 337 v.C. het hy sy generaals Asië laat binneval, maar hulle is verslaan. Terwyl Philippos ’n nuwe aanslag beplan het, is hy egter vermoor, óf deur ’n jaloerse minnaar óf om politieke redes.
↑ Murray, Stephen O. Homosexualities, University of Chicago Press, page 42
↑ Lewis, D.M. The Cambridge Ancient History Volume 6: The Fourth Century BC, ISBN 0-521-23348-8, 1994, bl. 374
Ontsluit van "https://af.wikipedia.org/w/index.php?title=Philippos_II_van_Makedonië&oldid=1440674"	Kategorieë: Makedoniese monargeMense in die 4de eeu v.C.Versteekte kategorie: Pages using ISBN magic links	Navigasie-keuseskerm
AlemannischالعربيةAsturianuAzərbaycancaБеларускаяБългарскиবাংলাBosanskiCatalàČeštinaCymraegDanskDeutschΕλληνικάEnglishEsperantoEspañolEestiEuskaraفارسیSuomiFrançaisFryskGalegoעבריתHrvatskiMagyarՀայերենBahasa IndonesiaÍslenskaItaliano日本語ქართულიҚазақша한국어LatinaLietuviųLatviešuMalagasyМакедонскиമലയാളംमराठीNederlandsNorsk nynorskNorsk bokmålPolskiPortuguêsRomânăРусскийScotsSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiSvenskaதமிழ்ไทยTagalogTürkçeУкраїнськаاردوTiếng ViệtWinaray中文	Wysig skakels	Die bladsy is laas op 2 April 2016 om 12:48 bygewerk.